Diaľnica A9 (Rakúsko)

Diaľnica A9 (, doslovne Pyhrnská diaľnica) je 230,175 km dlhá rakúska diaľnica, ktorá tvorí súčasť európskych ciest E57 a E59. Tiahne sa z Horného Rakúska cez mestá Sankt Pankraz, Spital am Pyhrn a Graz v Štajersku až na slovinskú štátnu hranicu pri obci Spielfeld.

Diaľnica vedie extrémne náročným alpským terénom, čoho dôkazom je aj tridsať tunelov v celkovej dĺžke vyše 46 kilometrov. Najdlhší z nich je Plabutschtunnel pri meste Graz s dĺžkou 10 086 metrov, ktorý je zároveň druhým najdlhším tunelom s oboma vybudovanými tubusmi v Európe.

 História 
Výstavba tejto mimoriadne technicky náročnej diaľnice sa začala neďaleko mesta Graz začiatkom 70. rokov. Viacero úsekov, najmä tie, ktoré obsahovali dlhé tunely, boli najprv budované v polovičnom profile. Výstavba diaľnice bola zavŕšená 18. decembra 2004 po vyše 30 rokoch výstavby otvorením posledného chýbajúceho úseku Inzersdorf im Kremstal-Schön v Hornom Rakúsku. 

V súčasnosti sa dostavuje druhý profil na úseku Spital am Pyhrn-Bosruck, ktorý by mal byť hotový do konca roka 2010. Potom ostane v polovičnom profile ešte asi 10 km úsek medzi výjazdmi Klaus an der Pyhrnbahn a Sankt Pankraz a ďalších vyše 8 km v Tuneli Gleinalm.

Úsek Dĺžka Dátum otvoreniaVoralpenkreuz - Inzersdorf im Kremstal15,820 km27.6.1990Inzersdorf im Kremstal - Schön9,785 km18.12.2004Schön - Lainbergtunnel-Nord14,000 km20.9.2003  (čiastočne polovičný profil)Lainbergtunnel-Nord - Windischgarsten8,028 km8.11.1997Windischgarsten - Spital am Pyhrn9,190 km17.12.1985  (polovičný profil)5.8.1986 (plný profil)Spital am Pyhrn - Selzthal12,384 km21.10.1983  (polovičný profil)koniec roka 2010 (plný profil)Selzthal - Rottenmann-Nord3,294 km28.6.1980 (čiastočne polovičný profil)30.10.2000 (plný profil)Rottenmann-Nord - Rottenmann-Süd5,421 km3.7.1990Rottenmann-Süd - Gaishorn 12,134 km20.10.1984 (polovičný profil)2.9.1988 (plný profil)Gaishorn - Wald10,733 km30.10.1991Wald - Melling7,176 km26.5.1993Melling - Mautern6,796 km5.8.1992Mautern - Traboch13,977 km30.10.1991Traboch - Sankt Michael im Obersteiermark4,033 km10.12.1979 (polovičný profil)25.6.1980 (plný profil)Sankt Michael i. O. - Deutschfeistritz32,594 km11.8.1978 (čiastočne polovičný profil)Deutschfeistritz - Gratkom8,053 km29.6.1983Gratkom - Graz-Nord0,934 km16.12.1971Graz-Nord - Graz-Webling10,684 km27.6.1987 (polovičný profil)30.1.2004 (plný profil)Graz-Webling - Graz-West4,230 km1.12.1973Graz-West - Wildon12,719 km31.7.1974 (polovičný profil)15.11.1975 (plný profil)Wildon - Leibnitz12,424 km14.12.1978 (polovičný profil)12.10.1979 (plný profil)Leibnitz - Vogau-Straß7,981 km6.12.1982 (polovičný profil)6.12.1983 (plný profil)Vogau-Straß - Spielfeld5,911 km30.6.1988 (polovičný profil)30.6.1989 (plný profil)Spielfeld - Spielfeld (hranica)1,860 km18.9.1991

 Galéria 

 Iné projekty 

 Externé odkazy 
 Zoznam križovatiek, výjazdov, odpočívadiel a iných objektov
 Internetová stránka správcu cesty (ASFiNAG) 

Kategória:Diaľnice v Rakúsku
Kategória:Doprava v Hornom Rakúsku
Kategória:Doprava v Štajersku